Centiloquium. Centiloquium – (arabcha: Kitāb al-Thamara, yunoncha: Καρπóς, lotincha: Centiloquium, „yuzta iqror“) – yuzta astrologik iqrordan iborat to’plam boʻlib, muallifligi uzoq vaqt davomida Klavdiy Ptolemeyga tegishli deb hisoblangan. Hozirgi vaqtda olimlar muallifni Ptolemey taqlidchisi deb atashadi. Tavsifi. Centiloqiumning asli kelib chiqishi nomaʼlum. Mavjud qoʻlyozmalar Vizantiya yunon tilida, forsiy, ivrit, lotin va suryoniyda yozilgan boʻlib, arab tilidagi matnga tayanadi. Ammo u ham oʻz navbatida qisman qadimgi yunoncha yoki pahlaviy tilidagi matnga asoslangan boʻlishi mumkin degan fikr ham bor. Tadqiqotchi R.Lemey arabcha matn muallifi Centiloquium sharhlovchisi Abu Jafar Ahmad ibn Yusuf (10 asr) ekan degan fikrni olgʻa surgan. U oʻz traktatini Ptolemeyning ishi deb koʻrsatgan deb taxmin qilgan. Ammo boshqa tadqiqotchilar bu tahminni koʻp bora rad etishgan. Oʻrta asr Yevropasida Centiloqiumning lotin qoʻlyozmalari juda keng tarqalgan. Tadqiqotchi Devid Juste Centiloqiumni oʻzining „Lotin tilidagi eng mashhur 50 astrologik matn“ roʻyxatida ikkinchi oʻringa qoʻygan (birinchi oʻrinni Alkabitiyoning „Liber introductorius“ asari egallagan). Rim papasi Sixtus IV (1414-1484) ning qabrida, Antonio del Pollayolo tomonidan yaratilgan, oʻnta erkin sanʼat personifikatsiyasi tasvirlangan. Astrologiya personifikatsiyasi oldida ochilgan ikki kitobda Centiloqiumdan toʻrtta aforizm (3, 4, 33 va 8-aforizmlar) yozilgan boʻlib, muallifi oʻsha davrlarda Klavdiy Ptolemey deb hisoblangan. Centiloqium aforizmlariga oʻz sharhlarini Gіovannі Pontano (1512) va Luka Gauriko (1542) qoldirgan. Ular Georgiy Trapezundiy (1395-1472) tomonidan amalga oshirilgan arabcha tarjimaga asoslangan. Yangi „Tetrabiblos“ Ptolemeyning tarjimalarini nashr etish bilan birga sharhlangan Centiloqium 16-asr astrologiyasidagi reformistlik yoʻnalishining bir qismiga aylandi, bu davrda astrologlar „qadimgi sanʼatning eng yuksak ifodasi deb hisoblangan Ptolemeyning haqiqiy tabiatini qayta ochishga“ va „arab xurafatlari hamda sehrli vasvasalardan astrologiyani tozalashga“ intilishgan. Asarlari va tarjimalari. Lotin tilida Ingliz tilida Rus tilida